Wenners van die ATKV-Woordveertjies | Netwerk24
Dokter van Kaapstad van moord aangekla ná genadedood
Beampte wat Kyrgios moed inpraat, geskors
'Dit is nie jy nie. Ek weet dit. Jy is goed vir tennis.'
Wie gaan Willie op heelagter vervang?
Meer klarigheid oor al die Bok-beseerdes sal later vandeesweek verkry word.
Plummer: ‘Proteas terug by begin’
Saterdag se goeie begin teen Australië, is Dinsdag in 15 minute ongedaan gemaak.
REGSTREEKS: Nedbank getuig voor Zondo-kommissie
Mike Brown, uitvoerende hoof van Nedbank, getuig vandag voor die Zondo-kommissie van ondersoek na staatskaping.
China kap terug met tariewe teen VSA
Die handelsoorlog tussen die VSA en China het vererger nadat China aangekondig het dat hy tariewe op $60 miljard se Amerikaanse goedere gaan hef.
Hof bevind Gordhan was nie rassisties
Pravin Gordhan, minister van openbare ondernemings, was nie rassisties toe hy Seth Radebe as direkteur van Transnet afgedank het nie.
KYK: Posh Spice dans te lekker op haar ou treffer
’n Video van Victoria Beckham wat op ’n glanspartytjie op die maat van ’n Spice Girls-liedjie sing en dans, versprei soos ’n veldbrand op sosiale media.
Wenners van die ATKV-Woordveertjies
31 Augustus 2018 21:00
Elsa Joubert Foto: Natalie Gabriels
Die skrywer Elsa Joubert het Vrydagaand in Stellenbosch die ATKV-Woordveertjies se prys vir die beste nie-fiksie gekry vir haar boek Spertyd, terwyl Etienne van Heerden met sy roman Die wêreld van Charlie Oeng die ATKV-prosaprys losgeslaan het.
Die digter en kunsskrywer Johan Myburg se digbundel Uittogboek het die prys vir poësie ontvang, terwyl DEURnis, ’n teaterprojek deur Theatrerocket met een speler en een gehoorlid, die prys vir die beste dramateks gewen het.
Die span van DEURnis het ook vroeër vanjaar ’n Blou Fiësta (vir innovering) van die Fiëstapryse ontvang.
Benewens die romans, digbundels en dramatekste wat bekroon is, vereer die ATKV vanjaar ook vier groot rolspelers in die Afrikaanse uitgewersbedryf vir hul uitsonderlike bydrae tot die Afrikaanse boekbedryf. Hulle is Marietjie Coetzee, Cecilia Britz, Alida Potgieter en Hettie Scholtz.
“Ons wil uitnemendheid en kreatiwiteit rondom die Afrikaanse woord bekroon,” sê Nita Cronjé, bestuurder: kunste en produksies by die ATKV.
“Ons vereer bydraes oor ’n breë spektrum. Van woordeboeke tot prosawerke.”
Sy sê die hoofdoel van die pryse is om ’n liefde en passie vir lees by mense te kweek.
“Dit moet vir skrywers bemoedigend wees om werk te kan skep en mense aan die lees te kry. Dit is ook wonderlik om te sien hoe baie werk verlede jaar die lig gesien het.”
Volgens Cronjé is 12 digbundels en 23 dramatekste vanjaar ingeskryf.
Die ATKV-Woordveertjie vir Leesbevordering gaan vanjaar aan Pets as Therapy (PAT).
Croné sê dit is ’n inspirerende kategorie wat bewys watter verskil ’n unieke leesprogram kan maak in die lewens van kinders en bejaardes, sê Cronjé.
Met PAT Suid-Afrika se Lees-Ukufunda-Read-program word honde ingespan om ondersteuning te bied aan kinders wat sukkel om te lees. Die kinders lees hardop vir opgeleide honde voor en verbeter so hul lees- en kommunikasievaardighede. Die honde praat nie terug nie, raas nie met die kinders nie en lag ook nie as woorde verkeerd uitgespreek word nie.
Volgens Cronjé word die unieke metode om ’n liefde vir lees en boeke te bewerkstellig, suksesvol by ’n paar skole toegepas en met dié prys sal die kollig hopelik opnuut op die werksaamhede van hierdie wonderlike organisasie val.
Die lys wenners van die ATKV-Woordveertjies 2018:
Die wêreld van Charlie Oeng deur Etienne van Heerden.
Die wêreld van Charlie Oeng deur Etienne van Heerden (Tafelberg)
Mentje, kind van Pas-Opkamp deur Irma Joubert (LAPA Uitgewers)
Uittogboek deur Johan Myburg (Protea Boekhuis)
Alles is perfek deur Dina Botha (Romanza)
Kamikaze deur Rudie van Rensburg (Queillerie)
DEURnis deur Henque Heymans, Corné Joubert, Johann Smith, Shareen Swart en Braam van der Vyver
Spertyd deur Elsa Joubert.
Spertyd deur Elsa Joubert (Tafelberg)
Woordwys-prys vir woordeboeke en taalgidse
Verklarende politieke woordeboek/Explanatory Dictionary of Politics (2017)
Samestellers: Albert Venter, Susan Botha, Louis du Plessis en Mariëtta Alberts. Uitgegee deur Juta.
Pets as Therapy: Lees-Ukufunda-READ-program
Die wenners in die ATKV-Kinderboekpryse het ook hul pryse by ATKV-Woordveertjies ontvang. Dié kompetisie word jaarliks aangebied om die gewildste Afrikaanse kinderboeke te bekroon wat in die voorafgaande kalenderjaar verskyn het. Die boeke wat vir dié pryse in aanmerking kom, word deur die kinders self beoordeel.
Voorleeskategorie: Gr. RR tot 1
• Skrywer: Louise Smit (Human & Rousseau) – Bennie Boekwurm se tonnelhuisie
• Illustreerder: Johann Strauss (Human & Rousseau) – Bennie Boekwurm se tonnelhuisie
Selfleeskategorie: Gr. 2 tot 3
• Skrywer: Jaco Jacobs (LAPA Uitgewers) – Professor Fungus en die monsterformule
• Illustreerder: Johann Strauss (LAPA Uitgewers) – Professor Fungus en die monsterformule
Selfleeskategorie: Gr. 4 tot 5
• Skrywer: Jaco Jacobs (LAPA Uitgewers) – Zackie Mostert en die super-stinkbom
• Illustreerder: Elsbeth Eksteen (LAPA Uitgewers) – La di da, Lulu
Selfleeskategorie: Gr. 6 tot 7
• Skrywer: Cecilia Steyn (Human & Rousseau) – #PresiesAnders: Eksperimente en eerste soene
Selfleeskategorie: Gr. 8 tot 10
• Skrywer: Marion Erskine (Human & Rousseau) – Vlerke vir almal
Meer oor: Atkv | Atkv-Woordveertjies | Elsa Joubert | Deurnis | Etienne Van Heerden | Rudi Van Rensburg | Johan Myburg | Boeke
‘Hoe ons kyk na mense wat anders is’ – Van Heerden
‘Ma’ van Afrikaanse hygromans tree ná 35 j. uit
Taxi’s, vragmotors veroorsaak chaos in Port Elizabeth
Bestuurder dood in botsing reg van voor op N1
Koreaanse leiers stem saam oor ‘land van vrede'
Talle damme in Karoo, Suid-Kaap byna leeg
‘Kwota’-ekskuus is twak, sê oud-Bok